Κοτόπουλο «κατσιατόρε»
Ακριβώς όπως ο γαλλικός όρος chasseur, cacciatora σημαίνει «του κυνηγού». Το πιάτο προέρχεται από την κεντρική Ιταλία.
3 κουτ. σούπας ελαιόλαδο, 1 µεγάλο κρεµµύδι, ψιλοκοµµένο, 3 σκελίδες σκόρδο, κοπανισµένες, 1 κλωνάρι σέλερι, ψιλοκοµµένο, 150 γρ. µπέικον, ψιλοκοµµένο, 130 γρ. λευκά µανιτάρια, κοµµένα σε χοντρές φέτες, 4 µπούτια κοτόπουλου (κοµµένα στη µέση), 80 ml ξηρό λευκό κρασί, 800 γρ. ντοµατάκια κονσέρβας, ψιλοκοµµένα, 1/4 κουτ. γλυκού καστανή ζάχαρη, 2 κουτ. γλυκού ρίγανη ξερή, τριµµένη, 2 κουτ. γλυκού δεντρολίβανο ξερό, καλά κοπανισµένο, 1 φύλλο δάφνης, αλάτι, φρεσκοτριµµένο πιπέρι
Για να φτιάξουμε το κοτόπουλο «κατσιατόρε», σε µια φαρδιά κατσαρόλα ζεσταίνουµε τη µισή ποσότητα ελαιολάδου σε χαµηλή φωτιά και σοτάρουµε το κρεµµύδι, το σκόρδο και το σέλερι για 6-8 λεπτά, µέχρι να χρυσίσουν.Προσθέτουµε το µπέικον και τα µανιτάρια, δυναµώνουµε τη φωτιά και σοτάρουµε για άλλα 4-5 λεπτά, ανακατεύοντας ανά διαστήµατα. Τα βγάζουµε µε τρυπητή κουτάλα και τα αφήνουµε σε ένα σκεύος.Ρίχνουµε το υπόλοιπο ελαιόλαδο και σοτάρουµε το κοτόπουλο για περίπου 4 λεπτά, µέχρι να ροδίσει από όλες τις πλευρές.Αλατοπιπερώνουµε, ρίχνουµε το κρασί και αφήνουµε 2-3 λεπτά, να εξατµιστεί το αλκοόλ. Προσθέτουµε τις ντοµάτες, τη ζάχαρη, τη ρίγανη, το δεντρολίβανο, τη δάφνη και 80 ml κρύο νερό. Τα αφήνουµε να πάρουν βράση και προσθέτουµε το µείγµα µε το µπέικον και τα µανιτάρια, που έχουµε κρατήσει. Σκεπάζουµε την κατσαρόλα µε το καπάκι, χαµηλώνουµε τη φωτιά και σιγοµαγειρεύουµε για 20 λεπτά ή µέχρι το κοτόπουλο να µαλακώσει.Αν η σάλτσα είναι πολύ αραιή, αφαιρούµε τα κοµµάτια κοτόπουλου από την κατσαρόλα, δυναµώνουµε τη φωτιά και αφήνουµε να βράσει, σε δυνατή φωτιά, για 3-4 λεπτά, µέχρι να δέσει. Αφαιρούµε τη δάφνη και δοκιµάζουµε το αλατοπίπερο.
Κοτόπουλο,Μανιτάρια,Ντομάτα